C'est La Vie Self Catering Apartment | Melkbosstrand Self Catering Accom
← The Beach Villa
Bontkop B&B →
C’est La Vie Self Catering Apartment
C’est La Vie Self Catering Apartment | Melkbosstrand Self Catering Accommodation
C’est La Vie Self Catering Apartment is situated in Van Riebeeck Strand and is about 250 m from the beach.
Priced From : R860 per unit
My husband and I had such a peaceful stay here. It’s right by the beach and located in a quiet area. The hospitality we received from Jacques was also lovely.
Ons het heerlik gekuier by C’est La Vie Self Catering Apartments, pragtige uitsig! Skoon, netjies en kraakvars linne. Ons was bederf met vonkelwyn in die yskas en sjokolade op die bed!
My partner and I spent 2 nights at C’est LA Vie, we had an amazing relaxing weekend. The accommodation was perfect and had everything we needed, will definitely recommend to family and friends.
Vanaf dag een met ons aankoms het Jacques uit sy pad uit gegaan om dit vir ons aangenaam te maak. Die wyn in die yskas was ‘n lafenis. Die beste sonsondergange wat jy ooit sal beleef in die Kaap. Sal beslis die plek weer besoek en beveel dit ten sterkste aan.
Ons was vriendelik ontvang deur die gasheer en sy vrou. Die selfsorg-eenheid is smaakvol en goed ingerig met alles wat mens nodig het, en nog meer. Ons was verwelkom met ‘n bottel rooiwyn, bier in die yskas, en sjokolade. Die bed, linne en handdoeke was van goeie gehalte. Ons het baie lekker gebly. Die 21 trappe op na die woonstel is ‘n negatiewe punt, met geen lig op die trappe in die aand. Andersins was ons baie tevrede.
Dit is ‘n pragtige, netjiese woonstel met alles wat jy benodig. Die eienaars is baie gasvry en behulpsaam, het selfs vir ons ‘n koue wyntjie in die yskas gelos met ons aankoms. Pragtige see-uitsig. Ons sal dit vir enige gaste aanbeveel.
Woonstel is gerieflik en baie mooi. Alles wat jy nodig het vir ‘n lekker vakansie.
Die eienaar, Jacques Buitendag, het ons baie gasvry verwelkom. Ons het die binnebraai nuttig gebruik. Jacques het selfs vir ons sout gebring toe ons besef ons het dit nie saamgebring nie. Die sonsondergange oor die see was ‘n lekker bederf om te geniet vanaf die ruim balkon. Die blyplek bied soveel toerusting waarvan ons nie eens die helfte benut het nie. Ons kom weer!
Die plek is werklik waarde vir geld, mens is baie privaat en ver van die stad se gejaag af, maar tog naby gerieflike roetes. Die verblyf is uitstekend, en van hoë gehalte. Ek sal verseker weer gebruik maak. Melkbos is ‘n heerlike stapstrand, met die lekkerste eetplekkies en mooiste sonsondergange. Vriendelikste mense en honde! Die bonus hier is – dit is die veiligste dorp in SA en voorwaar ek het alles probeer; van Thai massage tot openbare vervoer met geen probleme. 5-ster! Wel gedaan, julle.
Eienaars is baie vriendelik. Plek was mooi skoon en netjies en ‘n mens het onmiddellik welkom gevoel aangesien dit ingerig is asof dit jou eie huis is. Ons het lekker gerus en die strand is stapafstand wat ‘n groot bonus is.
Die woonstel is ruim, goed geleë en het ‘n lekker balkon vanwaar ‘n mens die see kan sien. Die eienaar is vriendelik en behulpsaam en die area is veilig. Uitstekende waarde vir geld – ons sal definitief weer daar bly.
Die akkommodasie was baie gerieflik – die woonstel is in ‘n puik toestand, netjies, en baie skoon. Dit is perfek ingerig met alles wat mens moontlik sou kon nodig kry op vakansie! Ons was aangenaam verras oor die strand-uitsig, en Tafelberg wat vir jou loer wanneer jy in die oggend kosmaak. En die sonsondergang van daardie stoep af is iets om te beleef! Die eienaar was baie behulpsaam, en het selfs vir ons ‘n bottel wyn in die yskas gesit vir ons aankoms. Die woonstel het veilige parkering en is in ‘n baie rustige area. Dit is ‘n kort stappie van die strand af, en van daar nie te ver na die restaurante. Die MyCiti bus stop ook net buite die huis, wat dit baie gerieflik maak sou mens wou stad toe gaan of net in Melkbos reis sonder enige bekommernisse. Ons is net spyt dat ons net twee nagte daar gebly het, en hoop om gou weer terug te keer!
106 Charles Hoffe Street Van Riebeeck Strand Melkbosstrand 7437 Western Cape